Rabbi

Rabbi (o rabbin) [ra-bí] (ab le hebreo רַבִּי rabī 'mi maestro') es, in le judaismo, le titulo de doctor in le lege e le guida spiritual de un communitate judaic.

 Rabbinismo 
Rabbinismo indica le forma de doctrina que se disveloppava circa le prime seculo aEC in le judaismo e que tunc characterisava le vita del communitates judaic usque hodie. Le rabbis, como eruditos del Sacre Scripturas e leaders del scholas judaic, ha, in particular, le deber de interpretar le Lege, le Torah, regular le vita del communitates judaic per le cognoscentia del Talmud, e conservar le jurisdiction (specialmente in le tempores le plus antique). In le historia del rabbinismo, deveniva particularmente famose: le scholas de Hillel e de Shammai al tempore de Jesus, Rabbi Aqiba e su discipulo Rabbi Meir (1e & e seculos aEC), le Charaitas (8e seculo), e le Chassidim in le 18e seculo. Le objectivo del rabbinismo es portar a un obedientia verso le 613 commandamentos judee in un systema logic e casuisticamente precise, per accumular normas ulterior e interpretationes del Lege.

 Vide etiam 
 Mishnah
 Talmud

Categoria:Judaismo